𞤊𞤢𞥄𞤲𞤣𞤢𞥄𞤪𞤫 𞤩𞤢𞤽𞤼𞤢𞤤 𞤣𞤵𞥅𞤥𞤭𞥅𞤲𞤺𞤢𞤤

𞤊𞤢𞥄𞤲'𞤣𞤢𞥄𞤪𞤫 𞥘 𞤩𞤢𞤽𞤼𞤢𞤤 𞤣𞤵𞥅𞤥𞤭𞥅𞤲𞤺𞤢𞤤  (𞤅𞤁𞤘 𞥘 𞤱𞤢𞤤𞥆𞤢 𞤊𞤢𞥄𞤲'𞤣𞤢𞥄𞤪𞤫 𞤱𞤭𞤲𞤣𞤫𞤪𞤫𞥅𞤪𞤫 𞥘) 𞤭𞤲𞤢 𞤶𞤮𞤱𞤭𞤼𞤭𞥅 𞤫 "𞤺𞤮𞤤𞥆𞤫 𞤥𞤮𞤰𞥆𞤫 𞤫 𞤩𞤫𞤴𞤣𞤢𞤺𞤮𞤤 𞤬𞤢𞤺𞥆𞤵𞤣𞤵" 𞤭𞤲𞤢 𞤶𞤫𞤴𞤢𞥄 𞤫 𞤨𞤢𞥄𞤲'𞤣𞤢𞥄𞤤𞤫 𞥑𞥗 𞤰𞤫𞤤𞥆𞤭𞤼𞤢𞥄𞤪𞤫 𞤣𞤵𞥅𞤥𞤮𞤼𞤮𞥅𞤯𞤫 𞤯𞤫 𞤀𞤧𞤢𞥄𞤲'𞤦𞤫𞤤𞤫 𞤲'𞤺𞤫𞤲𞤣𞤭𞥅𞤶𞤭 𞤣𞤫𞤲𞤼𞤵𞤯𞤭 𞤧𞤮𞤧𞤭 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥕 𞤚𞤭𞥅𞤼𞤮𞥅𞤲'𞤣𞤫 𞤥𞤵𞤥 𞤼𞤭𞤥𞥆𞤵𞤲'𞤣𞤫 𞤳𞤮 « 𞤊𞤮𞤧𞤼𞤫𞤪𞤭𞤲'𞤺 𞤧𞤵𞤧𞤼𞤢𞤭𞤲𞤫𞤣⹁ 𞥃𞤢𞤪𞤫𞤣 𞤢𞤲'𞤣... 𞤩𞤫𞤴𞤣𞤢𞤺𞤮𞤤 𞤬𞤢𞤺𞥆𞤵𞤣𞤵 𞤣𞤵𞥅𞤥𞤮𞤼𞤮𞥅𞤲'𞤺𞤮𞤤⹁ 𞤺𞤮𞤤𞥆𞤫 𞤼𞤭𞤥𞥆𞤵𞤯𞤫 𞤫 𞤦𞤢𞤯𞥆𞤫 𞤬𞤢𞥄𞤴𞤭𞥅𞤣𞤢 𞤫 𞤺𞤮𞤤𞥆𞤫 𞤥𞤮𞤰𞥆𞤫 𞤱𞤮𞤲𞤢𞤲'𞤣𞤫 𞤴𞤭𞤥𞤩𞤫 𞤬𞤮𞤬 ». [𞥑] [𞥒] 𞤒𞤢𞤸𞤪𞤵𞤺𞤮𞤤 𞤴𞤫𞥅𞤧𞤮 𞤬𞤫𞥅𞤱𞤣𞤫 𞤫 𞤸𞤫𞤩𞤣𞤫 𞤨𞤢𞥄𞤲'𞤣𞤢𞥄𞤤𞤫 𞤯𞤫𞥅 𞤥𞤢𞥄 𞤬𞤮𞤼𞤲'𞤣𞤵⹁ 𞤰𞤫𞥅𞤱𞤼𞤫⹁ 𞤰𞤫𞥅𞤱𞤼𞤫𞥅 𞤫 𞤳𞤮𞤤𞥆𞤭𞤼𞤮𞥅𞤶𞤫 𞥑𞥗. 

𞤅𞤁𞤘 𞥘 𞤭𞤲𞤢 𞤶𞤮𞤺𞤭𞥅 𞤨𞤢𞥄𞤲'𞤣𞤢𞥄𞤤𞤫 𞤧𞤢𞤨𞥆𞤮 𞤫 𞤯𞤭𞤯𞤭 𞤫 𞤲'𞤣𞤫𞤪 𞤳𞤢𞤤𞤢 𞤳𞤮 𞤭𞤲𞤢 𞤱𞤮𞤲𞤢 𞤸𞤭𞤼𞤢𞥄𞤲'𞤣𞤫 𞥒𞥐𞥓𞥐. 𞤏𞤮𞤲 𞤨𞤢𞥄𞤲'𞤣𞤢𞥄𞤤𞤫 𞤳𞤮 𞥒𞥐𞥓𞥐⹁ 𞤱𞤮𞤲 𞤸𞤫𞥅𞤲 𞤳𞤮 𞥒𞥐𞥒𞥐. 𞤅𞤢𞤨𞥆𞤮 𞤺𞤢𞤣𞤢𞤲𞤫 𞤯𞤫𞥅 𞤳𞤮 𞤨𞤢𞥄𞤲'𞤣𞤢𞥄𞤤𞤫 𞤲'𞤶𞤫𞤻𞤼𞤵𞤣𞤭. 𞤍𞤫𞥅 𞤲'𞤺𞤮𞤲𞤭 : « 𞤩𞤫𞤴𞤣𞤢𞤺𞤮𞤤 𞤬𞤢𞤺𞥆𞤵𞤣𞤵 𞤣𞤵𞥅𞤥𞤮𞤼𞤮𞥅𞤲'𞤺𞤮𞤤 ⁏ 𞤬𞤫𞥅𞤱𞤲𞤵𞤣𞤫⹁ 𞤸𞤫𞤧𞤯𞤭𞤼𞤭𞤲'𞤣𞤫 𞤫 𞤰𞤫𞤤𞥆𞤭𞤼𞤣𞤫 𞤲'𞤺𞤢𞤥 𞤰𞤫𞤤𞥆𞤭𞤼𞤣𞤫 𞤬𞤢𞤺𞥆𞤵𞤣𞤵"⹁ "𞤱𞤢𞤯𞤣𞤫 𞤨𞤮𞤤𞤭𞤼𞤭𞤳𞤢𞥄𞤶𞤭 𞤦𞤢𞤤𞥆𞤭𞤼𞤮𞥅𞤶𞤭 𞤧𞤮𞤧𞤣𞤫 𞤺𞤮𞤤𞥆𞤫 𞤫 𞤩𞤫𞤴𞤣𞤢𞤺𞤮𞤤 𞤲'𞤶𞤵𞤤𞤢𞥄𞤺𞤵"⹁ "𞤱𞤢𞤯𞤣𞤫 𞤰𞤫𞤤𞥆𞤭𞤼𞤢𞥄𞤪𞤫 𞤲'𞤺𞤢𞤤𞤵 𞤫 𞤲'𞤣𞤫𞤪 𞤲'𞤶𞤵𞤤𞤢𞥄𞤺𞤵 𞤫 𞤨𞤫𞥅𞤱𞤲𞤵𞤺𞤮𞤤"⹁ "𞤺𞤮𞤤𞥆𞤢𞤺𞤮𞤤 𞤼𞤭𞤥𞥆𞤵𞤲'𞤺𞤮𞤤 𞤫 𞤺𞤮𞤤𞥆𞤫 𞤤𞤢𞥄𞤩𞤼𞤵𞤯𞤫 𞤼𞤢𞤱𞤢 𞤲'𞤶𞤮𞤩𞤢𞥄𞤳𞤢 𞤬𞤮𞤼𞤣𞤫"⹁ "𞤱𞤢𞤯𞤣𞤫 𞤺𞤮𞤤𞥆𞤫⹁ 𞤶𞤢𞤽𞤣𞤫 𞤫 𞤸𞤫𞤦𞤤𞤮 𞤧𞤵𞤳𞤢𞥄𞤩𞤫"⹁ « 𞤶𞤮𞥅𞤬𞤲𞤵𞤣𞤫 𞤥𞤢𞤷𞥆𞤵𞤲'𞤺𞤢𞥄𞤺𞤵 𞤶𞤢𞤥𞤢𞥄𞤲𞤵⹁ 𞤲'𞤶𞤵𞤤𞤢𞥄𞤺𞤵 𞤫 𞤺𞤮𞤤𞥆𞤫 𞤧𞤵𞤳𞤢𞥄𞤩𞤫 »⹁ « 𞤪𞤫𞥅𞤲'𞤣𞤫 𞤸𞤢𞤳𞥆𞤫𞥅𞤶𞤭 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤰𞤫𞤤𞥆𞤭𞤼𞤣𞤫 𞤲𞤮𞤳𞥆𞤵𞥅𞤶𞤭 𞤺𞤮𞤤𞥆𞤮𞤪𞤯𞤭 𞤳𞤭𞤧𞤢𞤤 »⹁ « 𞤰𞤫𞤤𞥆𞤭𞤼𞤣𞤫 𞤼𞤵𞤪𞤭𞤧𞤥 𞤲𞤢𞤬𞤮𞥅𞤪𞤫 𞤫 𞤣𞤵𞥅𞤥𞤮𞤼𞤮𞥅𞤯𞤮 »⹁ 𞤫 𞤸𞤫𞤩𞤣𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢 𞤦𞤢𞤲𞤳𞤫𞥅𞤶𞤭⹁ 𞤢𞤧𞤭𞤪𞤢𞥄𞤶𞤭 𞤫 𞤧𞤢𞤪𞤱𞤭𞤧𞤢𞥄𞤶𞤭 𞤳𞤢𞥄𞤤𞤭𞤧. 𞤒𞤢𞤲𞤼𞤭 𞤸𞤫𞥅𞤲 𞤳𞤢𞤣𞤭⹁ 𞤭𞤲𞤢 𞤱𞤮𞥅𞤣𞤭 𞤨𞤢𞥄𞤲'𞤣𞤢𞥄𞤤𞤫 𞤯𞤭𞤯𞤭 𞤲'𞤺𞤢𞤥 𞤬𞤫𞥅𞤪𞤫 𞤸𞤵𞥅𞤼𞤮𞤪𞤢𞥄𞤣𞤫 [𞥓]⹁ 𞤳𞤮 𞤱𞤢𞤴𞤭 𞤲𞤮 : 𞤩𞤫𞤴𞤣𞤵𞤣𞤫 𞤦𞤢𞤤𞥆𞤢𞤤 𞤲'𞤺𞤢𞤥 𞤲'𞤶𞤵𞤤𞤢𞥄𞤺𞤵 ⁏ 𞤰𞤫𞤤𞥆𞤭𞤼𞤣𞤫 𞤨𞤫𞥅𞤶𞤫 𞤺𞤮𞤤𞥆𞤢𞤤 𞤧𞤵𞤳𞤢𞥄𞤩𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅.

𞤏𞤮𞤲𞤢𞤲'𞤣𞤫 𞤤𞤫𞤴𞤯𞤫𞥅𞤤𞤫 𞤩𞤵𞤪𞤯𞤫 𞤬𞤢𞤥𞤯𞤵𞤣𞤫 𞤰𞤫𞤤𞥆𞤭𞤼𞤢𞥄𞤪𞤫⹁ 𞤬𞤢𞥄𞤲'𞤣𞤢𞥄𞤪𞤫 𞤬𞤢𞤺𞥆𞤵𞤣𞤵 𞤲'𞤣𞤫𞥅 𞤳𞤮 𞤸𞤫𞤩𞤣𞤫 𞤩𞤫𞤴𞤣𞤢𞤺𞤮𞤤 𞤷𞤮𞥅𞤣𞤺𞤵𞥅𞤤𞤭 𞤺𞤫𞤯𞤫 𞤲'𞤺𞤵𞥅𞤪𞤢 (𞤆𞤋𞤄) 𞤸𞤭𞤼𞤢𞥄𞤲'𞤣𞤫 𞤳𞤢𞤤𞤢 𞤳𞤮 𞤬𞤢𞤥𞤯𞤭 𞤬𞤮𞤬 𞥗%. 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥘⹁ 𞤩𞤫𞤴𞤣𞤢𞤺𞤮𞤤 𞤆𞤋𞤄 𞤺𞤮𞥅𞤲'𞤺𞤢 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤮 𞥒%. [𞥔]

𞤉 𞤲'𞤣𞤫𞤪 𞤣𞤵𞥅𞤾𞤭 𞤶𞤮𞤴𞤭 𞥁𞤭⹁ 𞤾𞤢𞤥𞤼𞤢𞥄𞤪𞤫 𞤬𞤢𞤺𞥆𞤵𞤣𞤵 𞤫 𞤲'𞤣𞤫𞤪 𞤤𞤫𞤴𞥁𞤫𞥅𞤤𞤫 𞤾𞤵𞤪𞥁𞤫 𞤬𞤢𞤥𞥁𞤵𞤣𞤫 𞥁𞤫 𞤭𞤲𞤢 𞤾𞤫𞤴𞤣𞤮𞥅 𞤫 𞥔⹁𞥓 %. [𞥕] 𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥙⹁ 𞥒𞥒% 𞤫 𞤧𞤵𞤳𞤢𞥄𞤩𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤲'𞤺𞤮𞤲𞤢𞥄𞤲𞤮 𞤫 𞤺𞤮𞤤𞥆𞤫⹁ 𞤲'𞤺𞤮𞤲𞤢𞥄𞤲𞤮 𞤫 𞤶𞤢𞤽𞤣𞤫 𞤱𞤢𞤤𞥆𞤢 𞤫 𞤸𞤫𞤦𞤤𞤮. 

𞤇𞤢𞤱𞤮

𞤊𞤮𞤼𞤣𞤫 𞤣𞤵𞥅𞤩𞤭 𞤷𞤢𞤨𞤢𞤲𞤯𞤫 𞤼𞤢𞤼𞤭⹁ 𞤤𞤭𞤥𞤮𞥅𞤪𞤫 𞤺𞤮𞤤𞥆𞤮𞤼𞤮𞥅𞤩𞤫 𞤱𞤮𞤲𞤩𞤫 𞤫 𞤦𞤢𞥄𞤧𞤢𞤤 𞤥𞤢𞤱𞤲'𞤺𞤢𞤤 𞤭𞤲𞤢 𞤵𞤧𞤼𞤢 𞤲𞤮 𞤬𞤫𞥅𞤱𞤭⹁ 𞤸𞤢𞤴 𞤧𞤮 𞤼𞤢𞤱𞤭𞥅 𞤲𞤮𞥅𞤲 𞤳𞤮 𞤦𞤢𞤼𞥆𞤫 𞤣𞤵𞥅𞤥𞤭𞥅𞤯𞤫 𞤫 𞤷𞤢𞤯𞤫𞥅𞤤𞤫 𞤬𞤢𞤺𞥆𞤵𞤣𞤵 𞥒𞥐𞥐𞥘 𞤫 𞤽𞤢𞤳𞥆𞤫𞥅𞤲'𞤣𞤫 𞤬𞤢𞤺𞥆𞤵𞤣𞤵 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤉 𞤲'𞤣𞤫𞤪 𞤤𞤫𞤴𞤯𞤫𞥅𞤤𞤫 𞤰𞤫𞤤𞥆𞤭𞤼𞤭𞥅𞤯𞤫 𞤯𞤫𞥅⹁ 𞥓𞥔% 𞤫 𞤺𞤮𞤤𞥆𞤫 𞤯𞤫𞥅 𞤬𞤮𞤬 𞤭𞤲𞤢 𞤲'𞤶𞤮𞤺𞤮𞤪𞤭 𞤬𞤢𞤱𞤫𞥅𞤣𞤫 𞤳𞤵𞥅𞤺𞤫 𞤸𞤢𞤳𞥆𞤵𞤲'𞤣𞤫𞥅𞤶𞤫⹁ 𞤼𞤢𞤱𞤭 𞤲𞤮𞥅𞤲 𞤳𞤮 𞤯𞤵𞤥 𞤩𞤫𞤴𞤣𞤭𞥅 𞤫 𞤴𞤢𞥄𞤱𞤪𞤫 𞤸𞤢𞤳𞥆𞤵𞤲'𞤣𞤫 𞥑𞥙𞥙𞥑 𞤫 𞥒𞥐𞥑𞥕.

𞤆𞤢𞥄𞤲'𞤣𞤢𞥄𞤤𞤫⹁ 𞤳𞤮𞤤𞥆𞤭𞤼𞤮𞥅𞤶𞤫 𞤫 𞤴𞤢𞤸𞤪𞤵𞤣𞤫 𞤴𞤫𞥅𞤧𞤮

𞤌𞤐𞤓 𞤸𞤮𞤤𞥆𞤭𞤼𞤭𞥅 𞤨𞤢𞥄𞤲'𞤣𞤢𞥄𞤤𞤫 𞥑𞥒 𞤫 𞤳𞤮𞤤𞥆𞤭𞤪𞤯𞤫 𞥑𞥗 𞤲'𞤺𞤢𞤥 𞤅𞤁𞤘 𞥘. 𞤆𞤢𞥄𞤲'𞤣𞤢𞥄𞤤𞤫 𞥑𞥒 𞤯𞤫𞥅 𞤭𞤲𞤢 𞤳𞤮𞤤𞥆𞤭𞤼𞤢 𞤨𞤢𞥄𞤲'𞤣𞤢𞥄𞤤𞤫 𞤯𞤫𞥅⹁ 𞤳𞤮𞤤𞥆𞤭𞤼𞤮𞥅𞤶𞤫 𞤯𞤫𞥅 𞤭𞤲𞤢 𞤳𞤮𞤤𞥆𞤭𞤼𞤢 𞤨𞤫𞥅𞤶𞤫 𞤯𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤬𞤮𞤼𞤭 𞤪𞤫𞥅𞤲'𞤣𞤫 𞤧𞤮 𞤼𞤢𞤱𞤭𞥅 𞤯𞤫𞥅𞤲 𞤨𞤢𞥄𞤲'𞤣𞤢𞥄𞤤𞤫 𞤭𞤲𞤢 𞤳𞤫𞤩𞤫𞥅 𞤼𞤢𞤱𞤢 𞤭𞤲𞤢 𞤳𞤵𞥅𞤼𞤮𞤪𞤮𞥅 𞤣𞤵𞥅𞤩𞤭 𞤳𞤮𞤤𞥆𞤭𞤼𞤮𞥅𞤶𞤭 𞤫 𞤦𞤭𞤲𞤣𞤢𞥄𞤯𞤭 𞤲'𞤺𞤢𞤥 𞤸𞤫𞤧𞤯𞤭𞤼𞤭𞤲'𞤣𞤫 𞤳𞤮𞤤𞥆𞤭𞤼𞤮𞥅𞤶𞤫 𞤯𞤫𞥅. 𞤍𞤭𞤯𞤭 𞤫 𞤳𞤮𞤤𞥆𞤭𞤼𞤮𞥅𞤶𞤫 𞤯𞤫𞥅 𞤭𞤲𞤢 𞤨𞤮𞤼𞤭 𞤴𞤫𞤼𞥆𞤢𞥄𞤣𞤫 𞤸𞤢𞥄 𞥒𞥐𞥒𞥐⹁ 𞤸𞤫𞥅𞤲 𞤺𞤮𞥅𞤼𞤫𞤤 𞤳𞤮 𞥒𞥐𞥒𞥕⹁ 𞤳𞤮𞤤𞥆𞤭𞤼𞤮𞥅𞤶𞤫 𞤧𞤢𞤨𞥆𞤮 𞤫 𞤲𞤢𞤴 𞤳𞤫𞤣𞥆𞤭𞥅𞤯𞤫 𞤯𞤫𞥅 𞤭𞤲𞤢 𞤨𞤮𞤼𞤭 𞤴𞤫𞤼𞥆𞤢𞥄𞤣𞤫 𞤸𞤢𞥄 𞥒𞥐𞥓𞥐.

𞤊𞤢𞥄𞤲'𞤣𞤢𞥄𞤪𞤫 𞥘.𞥑 : 𞤩𞤫𞤴𞤣𞤢𞤺𞤮𞤤 𞤬𞤢𞤺𞥆𞤵𞤣𞤵 𞤣𞤵𞥅𞤥𞤮𞤼𞤮𞥅𞤲'𞤺𞤮𞤤

𞤊𞤢𞥄𞤲'𞤣𞤢𞥄𞤪𞤫 𞥘.𞥒 : 𞤊𞤫𞥅𞤱𞤲𞤵𞤣𞤫⹁ 𞤲𞤫𞤱𞤲𞤵𞤣𞤫 𞤫 𞤰𞤫𞤤𞥆𞤭𞤼𞤣𞤫 𞤲'𞤺𞤢𞤥 𞤩𞤫𞤴𞤣𞤵𞤣𞤫 𞤰𞤫𞤤𞥆𞤭𞤼𞤢𞥄𞤪𞤫 𞤬𞤢𞤺𞥆𞤵𞤣𞤵

𞤊𞤢𞥄𞤲'𞤣𞤢𞥄𞤪𞤫 𞥘.𞥓 : 𞤎𞤫𞤤𞥆𞤭𞤼𞤣𞤫 𞤨𞤮𞤤𞤭𞤼𞤭𞤳𞤢𞥄𞤶𞤭 𞤲'𞤺𞤢𞤥 𞤱𞤢𞤤𞥆𞤭𞤼𞤣𞤫 𞤧𞤮𞤧𞤣𞤫 𞤺𞤮𞤤𞥆𞤫 𞤫 𞤩𞤫𞤴𞤣𞤢𞤺𞤮𞤤 𞤲'𞤶𞤵𞤤𞤢𞥄𞤺𞤵

𞤊𞤢𞥄𞤲'𞤣𞤢𞥄𞤪𞤫 𞥘.𞥔 : 𞤃𞤮𞤰𞥆𞤭𞤲'𞤣𞤫 𞤰𞤫𞤤𞥆𞤭𞤼𞤢𞥄𞤪𞤫 𞤲'𞤺𞤢𞤤𞤵 𞤫 𞤲'𞤣𞤫𞤪 𞤲'𞤶𞤵𞤤𞤢𞥄𞤺𞤵 𞤫 𞤨𞤫𞥅𞤱𞤲𞤵𞤺𞤮𞤤

𞤊𞤢𞥄𞤲'𞤣𞤢𞥄𞤪𞤫 𞥘.𞥕 : 𞤘𞤮𞤤𞥆𞤫 𞤼𞤭𞤥𞥆𞤵𞤯𞤫 𞤫 𞤺𞤮𞤤𞥆𞤫 𞤥𞤮𞤰𞥆𞤫 𞤫 𞤲'𞤶𞤮𞤩𞤣𞤭 𞤨𞤮𞤼𞤲'𞤣𞤭

𞤊𞤢𞥄𞤲'𞤣𞤢𞥄𞤪𞤫 𞥘.𞥖 : 𞤎𞤫𞤤𞥆𞤭𞤼𞤣𞤫 𞤺𞤮𞤤𞥆𞤫⹁ 𞤶𞤢𞤽𞤣𞤫 𞤫 𞤸𞤫𞤦𞤤𞤮 𞤧𞤵𞤳𞤢𞥄𞤩𞤫

𞤊𞤢𞥄𞤲'𞤣𞤢𞥄𞤪𞤫 𞥘.𞥗 : 𞤔𞤮𞤳𞥆𞤵𞤣𞤫 𞤥𞤢𞤷𞥆𞤵𞤲'𞤺𞤢𞥄𞤺𞤵 𞤶𞤢𞤥𞤢𞥄𞤲𞤵⹁ 𞤲'𞤶𞤵𞤤𞤢𞥄𞤺𞤵 𞤢𞥄𞤣𞤫𞥅 𞤫 𞤺𞤮𞤤𞥆𞤫 𞤧𞤵𞤳𞤢𞥄𞤩𞤫

𞤊𞤢𞥄𞤲'𞤣𞤢𞥄𞤪𞤫 𞥘.𞥘 : 𞤈𞤫𞥅𞤲'𞤣𞤫 𞤸𞤢𞤳𞥆𞤫𞥅𞤶𞤭 𞤺𞤮𞤤𞥆𞤮𞤼𞤮𞥅𞤩𞤫 𞤫 𞤰𞤫𞤤𞥆𞤭𞤼𞤣𞤫 𞤲𞤮𞤳𞥆𞤵𞥅𞤶𞤭 𞤺𞤮𞤤𞥆𞤮𞤪𞤯𞤭 𞤳𞤭𞤧𞤢𞤤

𞤊𞤢𞥄𞤲'𞤣𞤢𞥄𞤪𞤫 𞥘.𞥙 : 𞤎𞤫𞤤𞥆𞤭𞤼𞤣𞤫 𞤼𞤵𞤪𞤭𞤧𞤥 𞤲𞤢𞤬𞤮𞥅𞤪𞤫 𞤫 𞤣𞤵𞥅𞤥𞤮𞤼𞤮𞥅𞤲'𞤣𞤫

𞤊𞤢𞥄𞤲'𞤣𞤢𞥄𞤪𞤫 𞥘.𞥑𞥐 : 𞤖𞤫𞤩𞤣𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢 𞤺𞤮𞤤𞥆𞤫 𞤦𞤢𞤲𞤳𞤫𞥅𞤶𞤭⹁ 𞤢𞤧𞤭𞤪𞤢𞥄𞤺𞤢𞤤 𞤫 𞤳𞤢𞥄𞤤𞤭𞤧

𞤊𞤢𞥄𞤲'𞤣𞤢𞥄𞤪𞤫 𞥘.𞤢: 𞤇𞤫𞤴𞤣𞤵𞤣𞤫 𞤦𞤢𞤤𞥆𞤢𞤤 𞤲'𞤺𞤢𞤥 𞤲'𞤶𞤵𞤤𞤢𞥄𞤺𞤵

𞤚𞤢𞤪𞤺𞤫𞤼 𞥘.𞤦: 𞤎𞤫𞥅𞤱𞤼𞤢𞥄𞤣𞤫 𞤨𞤫𞥅𞤶𞤫 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤧𞤵𞤳𞤢𞥄𞤩𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅

𞤂𞤢𞥄𞤦𞤭 𞤼𞤮𞤨𞥆𞤭𞤼𞤭𞥅𞤯𞤭 𞤧𞤵𞤳𞤢𞥄𞤩𞤫

𞤔𞤵𞤩𞥆𞤵𞤤𞤫 𞤼𞤮𞤨𞥆𞤭𞤼𞤭𞥅𞤯𞤫 𞤯𞤫𞥅 𞤭𞤲𞤢 𞤲'𞤶𞤮𞤺𞤭𞥅 𞤣𞤢𞤪𞤲'𞤣𞤫 𞤫 𞤷𞤭𞥅𞤥𞤼𞤮𞤤 𞤳𞤮 𞤬𞤢𞤴𞤼𞤭 𞤫 𞤯𞤫𞥅𞤯𞤮𞥅 𞤳𞤮𞤤𞥆𞤭𞤼𞤮𞥅𞤶𞤫 : [𞥒𞥐]

𞤑𞤮𞤤𞥆𞤭𞤼𞤺𞤮𞤤 𞥘.𞥑.𞥑 : 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤊𞤢𞤺𞥆𞤵𞤣𞤵 𞤫 𞤈𞤫𞤲𞤣𞤮 (𞤓𞤐'𞤁𞤉𞤅𞤀) 𞤫 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤂𞤭𞤥𞤤𞤫𞤦𞥆𞤭 (𞤓𞤐𞤅𞤁).

𞤑𞤮𞤤𞥆𞤭𞤼𞤺𞤮𞤤 𞥘.𞥒.𞥑⹁ 𞥘.𞥓.𞥑⹁ 𞥘.𞥕.𞥑⹁ 𞥘.𞥕.𞥒⹁ 𞥘.𞥖.𞥑⹁ 𞥘.𞥘.𞥑⹁ 𞥘.𞥘.𞥒 𞤫 𞥘.𞤦.𞥑 : 𞤊𞤫𞤣𞥆𞤫 𞤀𞤣𞤵𞤲𞤢𞥄𞤪𞤫 𞤘𞤮𞤤𞥆𞤫 (𞤌𞤋𞤚).

𞤑𞤮𞤤𞥆𞤭𞤼𞤺𞤮𞤤 𞥘.𞥔.𞥑 𞤫 𞥘.𞥔.𞥒 : 𞤆𞤮𞤪𞤮𞤺𞤢𞤪𞤢𞥄𞤥 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤚𞤢𞥄𞤪𞤭𞥅𞤲'𞤣𞤭 (𞤆𞤐𞤓𞤉).

𞤑𞤮𞤤𞥆𞤭𞤼𞤺𞤮𞤤 𞥘.𞥗.𞥑 : 𞤊𞤫𞤣𞥆𞤫 𞤱𞤭𞤲𞤣𞤫𞤪𞤫𞤴𞤢𞤲𞤳𞤮𞥅𞤪𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤺𞤮𞤤𞥆𞤫 (𞤌𞤋𞤚) 𞤫 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤅𞤵𞤳𞤢𞥄𞤩𞤫 (𞤓𞤐𞤋𞤕𞤉𞤊).

𞤑𞤮𞤤𞥆𞤭𞤼𞤺𞤮𞤤 𞥘.𞥙.𞥑 𞤫 𞥘.𞥙.𞥒 : 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤚𞤵𞤪𞤭𞤧𞤥 (𞤌𞤐𞤓).

𞤑𞤮𞤤𞥆𞤭𞤼𞤺𞤮𞤤 𞥘.𞥑𞥐.𞥑 : 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 (𞤊𞤃𞤋).

𞤑𞤮𞤤𞥆𞤭𞤼𞤺𞤮𞤤 𞥘.𞥑𞥐.𞥒 : 𞤄𞤢𞤲𞤳𞤫 𞤀𞤣𞤵𞤲𞤢𞤲𞤳𞤫 (𞤏𞤄).

𞤑𞤮𞤤𞥆𞤭𞤼𞤺𞤮𞤤 𞥘.𞤢.𞥑 : 𞤊𞤫𞤣𞥆𞤫 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤫 𞤰𞤫𞤤𞥆𞤭𞤼𞤢𞥄𞤪𞤫 𞤬𞤢𞤺𞥆𞤵𞤣𞤵 (𞤌𞤕𞤁𞤉).

𞤔𞤮𞤳𞥆𞤮𞤲'𞤣𞤭𞤪𞤫 𞤫 𞤅𞤁𞤘 𞤺𞤮𞤯𞥆𞤫

𞤖𞤫𞤩𞤣𞤫 𞤅𞤁𞤘 𞥘 𞤬𞤢𞤱𞤭𞥅 𞤳𞤮 𞤫 𞤲𞤢𞤬𞤮𞥅𞤪𞤫 𞤫 𞤴𞤢𞤸𞤪𞤵𞤣𞤫 𞤴𞤫𞥅𞤧𞤮 𞤅𞤁𞤘 𞤺𞤮𞤯𞥆𞤫. 𞤀𞤤𞤢𞥄 𞤤𞤫𞤴𞤣𞤭 𞤱𞤢𞥄𞤱𞤭 𞤣𞤢𞤻𞤣𞤫 𞤰𞤫𞤤𞥆𞤭𞤼𞤢𞥄𞤪𞤫 𞤬𞤢𞤺𞥆𞤵𞤣𞤵 𞤧𞤮 𞤱𞤮𞤲𞤢𞥄 𞤶𞤢𞤽𞤣𞤫 𞤥𞤮𞤰𞥆𞤫𞤪𞤫 𞤩𞤭𞤩𞥆𞤫 𞤤𞤫𞤴𞤣𞤭 𞤥𞤵𞤥. 𞤑𞤮 𞤯𞤵𞤥 𞤱𞤢𞤯𞤭⹁ 𞤅𞤁𞤘 𞥘⹁ 𞤘𞤮𞤤𞥆𞤫 𞤥𞤮𞤰𞥆𞤫 𞤫 𞤩𞤫𞤴𞤣𞤢𞤺𞤮𞤤 𞤬𞤢𞤺𞥆𞤵𞤣𞤵⹁ 𞤭𞤲𞤢 𞤶𞤮𞤳𞥆𞤮𞤲'𞤣𞤭𞤪𞤭 𞤲𞤮 𞤬𞤫𞥅𞤱𞤭 𞤫 𞤔𞤢𞤽𞤣𞤫 𞤥𞤮𞤰𞥆𞤫𞤪𞤫 (𞤅𞤁𞤘 𞥔)⹁ [𞥒𞥒] 𞤆𞤮𞤼𞤢𞤤 𞤪𞤫𞤱𞤩𞤫 𞤫 𞤱𞤮𞤪𞤩𞤫 (𞤅𞤁𞤘 𞥕) 𞤲'𞤺𞤢𞤥 𞤨𞤮𞤼𞤢𞤤 𞤬𞤢𞤪𞤼𞤢𞤽𞥆𞤫𞥅𞤶𞤭 𞤫 𞤲'𞤣𞤫𞤪 ‘𞤺𞤮𞤤𞥆𞤫. [𞥒𞥓] 𞤋𞤲𞤢 𞤱𞤮𞥅𞤣𞤭 𞤳𞤢𞤣𞤭 𞤶𞤮𞤳𞥆𞤮𞤲'𞤣𞤭𞤪𞤫 𞤼𞤭𞥅𞤯𞥆𞤫 𞤫 𞤋𞤲'𞤣𞤵𞤧𞤼𞤪𞤴⹁ 𞤋𞤲𞥆𞤮𞤾𞤢𞤼𞤭𞤮𞤲 𞤫 𞤋𞤲𞤬𞤪𞤢𞤧𞤼𞤪𞤵𞤷𞤼𞤵𞤪𞤫 (𞤅𞤁𞤘 𞥙) [𞥒𞥔] 𞤫 𞤒𞤢𞥄𞤶𞤣𞤫 𞤫 𞤆𞤫𞤱𞤲𞤵𞤺𞤮𞤤 (𞤅𞤁𞤘 𞥑𞥒).

𞤲𞤶𞤵𞤩𞥆𞤵𞤤𞤭 𞤯𞤭𞤲 

𞤅𞤭𞥅𞤧𞤼𞤫𞤥 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫

𞤊𞤫𞤣𞥆𞤫 𞤄𞤢𞤲𞤳𞤫 𞤀𞤣𞤵𞤲𞤢𞥄𞤪𞤫 : 𞤘𞤭𞤤𞤢 𞤲'𞤣𞤫 𞤆𞤢𞥄𞤲'𞤣𞤢𞥄𞤤𞤫 𞤀𞤣𞤵𞤲𞤢𞥄𞤶𞤫 𞤯𞤫𞥅 𞤨𞤵𞤯𞥆𞤭𞥅⹁ 𞤄𞤢𞤲𞤳𞤫 𞤀𞤣𞤵𞤲𞤢𞤲𞤳𞤫 𞤮𞥅 𞤭𞤲𞤢 𞤶𞤮𞤳𞥆𞤭 𞤫 𞤱𞤢𞤤𞥆𞤭𞤼𞤣𞤫 𞤴𞤭𞤯𞤣𞤫 𞤵𞤧𞤼𞤵𞤣𞤫 𞤦𞤢𞥄𞤧𞤢𞤤 𞤫 𞤧𞤫𞤥𞤦𞤭𞤲'𞤣𞤫 𞤶𞤭𞤲𞥆𞤢𞥄𞤩𞤫 𞤩𞤫𞥅 𞤬𞤮𞤬 𞤪𞤫𞤱𞤪𞤵𞤣𞤫 𞤫 𞤸𞤫𞤦𞤤𞤮 𞤥𞤵𞤥⹁ 𞤫 𞤰𞤫𞤤𞥆𞤭𞤼𞤺𞤮𞤤 𞤶𞤢𞤱𞤣𞤭 𞤥𞤵𞤥 𞤫 𞤳𞤮 𞤲𞤢𞤲𞤣𞤭 𞤸𞤫𞥅𞤲. [𞥒𞥖] [𞥒𞥗]

𞤄𞤭𞤪𞤮 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤼𞤮𞤨𞥆𞤭𞤼𞤭𞥅𞤲'𞤣𞤫 𞤳𞤮 𞤬𞤢𞤴𞤼𞤭 𞤫 𞤱𞤫𞥅𞤴𞤮 (𞤓𞤐𞤌𞥅𞤅𞤀)

𞤊𞤫𞤣𞥆𞤫 𞤱𞤭𞤲𞤣𞤫𞤪𞤫𞤴𞤢𞤲𞤳𞤮𞥅𞤪𞤫 𞤺𞤮𞤤𞥆𞤫 [𞥗].

𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤭𞤲𞤢 𞤺𞤮𞤤𞥆𞤮𞤪𞤮𞥅 𞤲'𞤺𞤢𞤥 « 𞤼𞤢𞤦𞤭𞤼𞤭𞤲'𞤣𞤫 𞤸𞤢𞤳𞥆𞤫𞥅𞤶𞤭 𞤬𞤢𞤺𞥆𞤵𞤣𞤵 𞤫 𞤩𞤫𞤴𞤣𞤢𞤺𞤮𞤤 𞤴𞤭𞤥𞤩𞤫 𞤬𞤮𞤬⹁ 𞤼𞤢𞤱𞤢 𞤭𞤲𞤢 𞤰𞤫𞤤𞥆𞤭𞤼𞤢 𞤺𞤮𞤤𞥆𞤫 𞤤𞤢𞥄𞤩𞤼𞤵𞤯𞤫⹁ 𞤨𞤮𞤼𞤢𞤤 𞤲'𞤶𞤮𞤩𞤣𞤭 𞤲'𞤺𞤢𞤥 𞤨𞤮𞤼𞤢𞤤 𞤺𞤮𞤤𞥆𞤫⹁ 𞤨𞤮𞤼𞤢𞤤 𞤸𞤫𞤩𞤣𞤫 𞤶𞤢𞤱𞤣𞤭 𞤫 𞤬𞤢𞤪𞤼𞤢𞤽𞥆𞤫𞥅𞤶𞤭 𞤬𞤢𞤺𞥆𞤵𞤣𞤵⹁ 𞤫 𞤪𞤫𞤲𞤣𞤭𞤲'𞤣𞤫 𞤺𞤮𞤤𞥆𞤫 𞤼𞤮𞤨𞥆𞤭𞤼𞤭𞥅𞤯𞤫 𞤯𞤫 𞤲'𞤶𞤮𞤩𞤢𞥄𞤳𞤢 ». [𞥒𞥘]

𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤚𞤵𞤪𞤭𞤧𞤥 (𞤌𞤐𞤓)